**LAZDIJŲ R. AŠTRIOSIOS KIRSNOS MOKYKLOS**

**2019 METŲ VEIKLOS ATASKAITA**

**I. BENDROJI INFORMACIJA**

Lazdijų r. Aštriosios Kirsnos mokykla yra bendrojo ugdymo mokykla, kurioje vykdomos ikimokyklinio, priešmokyklinio, pradinio ir pagrindinio ugdymo programos. Mokymo forma – dieninė, mokymo kalba – lietuvių, mokyklos adresas - Dzūkų g. 4, Dzūkų k., Lazdijų r. savivaldybė, 67391, tel. (8 318) 41 554, el. p. akirsnos.mokykla@lazdijai.lt.

Lazdijų r. Aštriosios Kirsnos mokyklos 2019 metų veiklos planas (toliau – Planas), atsižvelgus į Lazdijų rajono savivaldybės 2018-2020 metų strateginį veiklos planą, Lazdijų r. Aštriosios Kirsnos mokyklos 2019-2021 metų strateginį veiklos planą, mokyklos bendruomenės poreikius, nustatė metinius mokyklos tikslus ir uždavinius, apibrėžė priemones uždaviniams vykdyti.

Pagal 2019 metų rugsėjo 1 dienos statistinius rodiklius mokykloje mokosi 86 mokiniai, iš kurių 17 yra turintys specialiųjų ugdymosi poreikių. Sukomplektuota 9 klasių komplektai. Ikimokyklinio/priešmokyklinio ugdymo grupėje ugdoma 15 vaikų. Mokykloje dirba 25 mokytojai, logopedas, socialinis pedagogas, 5 mokytojo padėjėjai, pailgintos dienos grupės auklėtojas. Nuo 2017 metų birželio 24 dienos mokyklai vadovauja direktoriaus pavaduotoja ugdymui, l. e. direktoriaus pareigas, įgijusi III vadybinę kategoriją. Visi mokytojai įgiję aukštąjį išsilavinimą, turi pedagoginę kvalifikaciją. Pagal kvalifikacines kategorijas mokykloje dirba 1 mokytojas ekspertas, 4 mokytojai metodininkai, 14 vyresniųjų mokytojų, 6 mokytojai. Mokyklos patarnaujantį personalą sudaro 9 darbuotojai.

Lazdijų r. Aštriosios Kirsnos mokyklai 2019 metais buvo skirta 101 880 Eur Lazdijų rajono savivaldybės biudžeto lėšų ir 237 430 Eur Lietuvos Respublikos valstybės biudžeto mokymo lėšų. Šių lėšų pakako. Mokykla finansinių įsiklolinimų neturi. Biudžeto, mokymo bei rėmėjų lėšų panaudojimas aptariamas su Mokytojų bei Mokyklos tarybomis.

**II**. **TIKSLAI IR UŽDAVINIAI**

 Lazdijų rajono savivaldybės 2018 – 2020 metų strateginės veiklos plano tikslas – užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą.

 2018 – 2020 metų Lazdijų rajono savivaldybės strateginio veiklos plano Švietimo ir sporto programos numatyti tikslai ir uždaviniai:

 1. Mokinių mokymosi pasiekimų gerinimas:

 1.1. užtikrinti Ikimokyklinio ugdymo prieinamumą ir kokybę.

 1.2. mažinti žemus mokymosi pasiekimus pasiekiančių mokinių skaičių ir didinti aukštesnius mokymosi pasiekimus pasiekiančių mokinių skaičių;

 1.3. užtikrinti gabių ir talentingų mokinių saviraiškos galimybes;

 1.4. užtikrinti mokymosi ir švietimo pagalbos teikimą.

 2. Mokinių saugumo, pamokų lankomumo ir gero mikroklimato užtikrinimas:

 2.1. sumažinti praleistų pamokų be pateisinamos priežasties skaičių, tenkantį vienam mokiniui;

 2.2. įgyvendinti smurto ir patyčių prevencijos programas.

 Žmogiškųjų išteklių plėtra:

 1. Švietimo sistemos valdymo tobulinimas.

 1.1. užtikrinti efektyvią ugdymo įstaigų veiklą.

 2. Tenkinti socialines reikmes.

 2.1. socialinių reikmių tenkinimas;

 2.2. sudaryti geresnes sąlygas mokyklinio amžiaus vaikų užimtumui, socializacijai ir gebėjimų plėtotei.

Lazdijų r. Aštriosios Kirsnos mokyklos 2019 – 2021 metų strateginiame plane numatyti tikslai ir uždaviniai:

1. Tikslas. Ugdymo(si) kokybės gerinimas:
	1. gerinti mokinių mokymosi pažangą bei pasiekimus;
	2. sudaryti sąlygas mokiniams kryptingai plėtoti turimas bei įgyti naujas kompetencijas;
	3. ugdyti mokinių mokymosi motyvaciją, atsakomybę už savo mokymąsi tobulinant pamokų ir kitų ugdymo(si) formų kokybę.
2. Tikslas. Mokyklos bendruomenės telkimas pokyčiams, bendravimui ir bendradarbiavimui:
	1. skatinti mokytojų profesionalumą;
	2. tobulinti esamas ir kurti naujas edukacines aplinkas;
	3. teikti mokymosi, socialinę ir psichologinę pagalbą mokiniams, jų tėvams, mokytojams;
	4. sudaryti palankias sąlygas mokinių socializacijai.

Planuotų pokyčių tikslai buvo gerinti ugdymo kokybę, telkti mokyklos bendruomenę pokyčiams, bendravimui ir bendradarbiavimui. Numatyti tikslai ir uždaviniai buvo sėkmingai įgyvendinami. Ugdymo proceso valdymas buvo vykdomas vadovaujantis švietimą reglamentuojančiais teisės aktais, kitais su mokyklos veikla susijusiais dokumentais, mokyklos nuostatais, darbo tvarkos taisyklėmis. Sėkmingai dirbo sudarytos įvairios komisijos, darbo grupės.

Įgyvendinant Lazdijų r. Aštriosios Kirsnos mokyklos strateginio plano ir 2019 metų veiklos plano tikslus ir uždavinius pavyko įgyvendinti:

* 1. Sukomplektuota ikimokyklinio/priešmokyklinio ugdymo grupė, devyni klasių komplektai: 4 pradinio, 5 pagrindinio ugdymo; tobulinome pamokos kokybę siekiant mokinių asmeninės rūgties: 46℅ vestų pamokų tikslingai taikyti kūrybingi, aktyvūs, kritiški mokymo metodai; dauguma mokytojų pravedė po 3 ir daugiau integruotų pamokų; 75℅ mokytojų bendradarbiavo rengdami ilgalaikius teminius planus ir ruošdamiesi pamokoms; nacionaliniame mokinių pasiekimų patikrinime (toliau – NMPP) dalyvavę 2, 4, 6, 8 mokiniai pasiekė patenkinamą lygį; visi dešimtos klasės mokiniai laikė ir išlaikė lietuvių kalbos ir literatūros bei matematikos pasiekimų patikrinimus (toliau PUPP), kilo patikrinimų balai: matematikos – 2,15 balo, lietuvių kalbos ir literatūros – 1,48 balo; 39,2 ℅ mokinių mokėsi labai gerai ir gerai.
	2. 47,1% gabių mokinių dalyvavo mokykloje organizuojamose dalykinėse olimpiadose, konkursuose, varžybose; visi aštuntos klasės mokiniai dalyvavo tyrimo IEA TIMSS pagrindiniame testavime; Mokinių mokomoji bendrovė dalyvavo tarptautiniame renginyje „Pasienio fiesta 2019“, Dzūkijos mokomųjų bendrovių mugėje, „Lazdijų ruduo 2019“ mugėje, Kalėdinėje eXpo Vilniaus rotušėje, Kalėdinėje mugėje Lazdijų miesto Nepriklausomybės aikštėje; 32℅ mokinių dalyvavo mokymuose mokykloje iš projekto „Skaitmeniniai ir verslumo įgūdžiai“; 41℅ mokinių mokykloje išklausė T. Grigaitienės paskaitą iš projekto „Empowering Young Women For The Future Of Jobs“; suorganizuota karjeros diena mokykloje; 93% trečių-ketvirtų klasių mokinių dalyvavo Lazdijų rajono savivaldybės bendrojo ugdymo mokyklų 3-4 klasių mokinių mokymosi plaukti programoje ir išmoko plaukti; atliktas mokyklos veiklos kokybės įsivertinimas: IQESonline sistemoje veiklos kokybės įsivertinimui ir grįžtamojo ryšio veiksmingumui nustatyti atliktos apklausos, kuriose dalyvavo 100% mokinių, 100% mokytojų, 90% tėvų ir duomenys panaudoti mokyklos veiklos kokybės rodiklių gerinimui, veiklos planavimui, siekiant geresnio mokinių mokymosi ir jų pažangos; vykdoma 12 neformaliojo švietimo programų, kuriose dalyvauja 67,5 % mokinių.
	3. Kiekvienoje klasėje daugiau kaip 4 pamokos vyko integruotos ar kitoje aplinkoje; 88% mokytojų naudoja mokykloje turimas IKT priemones; kiekvienoje klasėje ne mažiau kaip 6 pamokose taikoma IKT aktyviam mokinių darbui skatinti; tobulinta pažangos stebėsenos sistema – daugumoje (75,4 %) pamokų stebimas išmokimas ir rezultatai; vieną kartą per mėnesį rengiamos 1–9 klasių individualios pažangos ataskaitos, supažindinami pasirašytinai mokinių tėvai; 1-4 klasėse kaupiami mokinių pažangos aplankai; du kartus per metus atliktos mokinių pasiekimų pusmečio įvertinimų lyginamosios analizės, rezultatai panaudojami mokinių pasiekimams didinti; bendras mokinių pažangumo vidurkis 5-8, 10 klasėse pakilo 0,104 balo.

2.1. Tikslingai tobulinta mokytojų kvalifikacija - 100℅ mokytojų dalyvavo seminaruose bent 1 kartą per metus; dalinosi patirtimi pamokų ir/ar renginių metu. Mokyklos veiklos viešintos mokyklos internetinėje svetainėje <https://akirsna.lazdijai.lm.lt/> motyvuojant mokinius ir bendruomenę už pasiektus rezultatus. Du kartus per metus direktoriaus padėkomis apdovanojami aukštesniuoju lygmeniu, labai gerai, gerai besimokantys mokiniai ir puikiai mokyklą lankantys mokiniai. Baigiamųjų klasių mokiniams įteiktos padėkos už nuveiktus darbus ir iniciatyvas mokykloje, pasiektus rezultatus.

2.2. Tobulintos edukacinės aplinkos: atnaujinome vieną lauko erdvę įkurdami vaistažolių lysves ir pojūčių taką. Mokyklos edukacinėse erdvėse eksponuojami mokinių darbai, ekspozicijos reguliariai atnaujinamos. Ugdymo procesą aprūpinome moderniomis, inovatyviomis, ugdytis motyvuojančiomis mokymo priemonėmis: nupirkta 20 vnt. planšetinių kompiuterių, atnaujintos mokymo priemonės fizinio ugdymo pamokoms, įsigijome prekių dailės pamokoms – Ebru priemonių rinkinį, atnaujinome ikimokyklinio-priešmokyklinio ugdymo grupės patalpas pagal Higienos normų reikalavimus. Pailgintos dienos grupei nupirkti du sėdmaišiai mokinių poilsiui. Gavome priemonių gamtoms mokslų dalykams iš respublikinio projekto „Mokyklų aprūpinimas gamtos ir technologinių mokslų priemonėmis“. Įsigyta 3 WI-FI tinklo maršrutizatoriai.

2.3. Stiprinome mokytojų, klasės auklėtojų, pagalbos mokiniui specialistų bendradarbiavimą ir pagalbą mokiniui. Mokykloje veikia Vaiko gerovės komisija. Dalis komisijos narių dalyvavo krizių valdymo, patyčių, traumų mokykloje, savižudybių prevencijos ir kt. seminaruose. Specialiųjų poreikių mokiniai ugdomi visiškos integracijos būdu. Mokiniams pagal poreikį suteikta socialinė, pedagoginė ir psichologinė pagalba. Specialiųjų poreikių mokiniams mokykloje teikiama logopedo, mokytojo padėjėjo pagalba, bendradarbiaujama su VšĮ Lazdijų švietimo centru teikiant psichologo, specialiojo pedagogo pagalbą. 3,7 ℅ sumažėjo be pateisinamos priežasties praleistų pamokų skaičius. Mokinių ugdymosi rezultatai buvo analizuojami laikinosiose grupėse ir ieškoma būdų susidariusioms problemoms spręsti.

2.4. Siekdami geros mokinių savijautos, sveikatos, fizinio, psichinio bei socialinio saugumo, sudarėme palankias sąlygas mokinių socializacijai mokykloje, vykdėme prevencines veiklas. 100℅ mokinių įsijungė ir dalyvavo sąmoningumo didinimo mėnesio BE PATYČIŲ 2019 veiklose: visą kovo mėnesį mokiniams buvo vedamos klasių valandėlės bendravimo, saugumo elektroninėje erdvėje, draugystės temomis. Kartu su klasių auklėtojais mokiniai gvildeno draugiško, pagarbaus bendravimo temas, kūrė Draugystės knygos puslapius. Socialinė pedagogė paruošė informacinį stendą, kuriame mokiniai galėjo rasti daug naudingos informacijos apie patyčių apraiškas, pagalbos būdus. Visą mėnesį ketvirtadieniais - penktadieniais mokykloje vyko spalvų dienos. Kovo 7-8 dienomis -  „Raudona - staigmenos draugui diena“, kovo 14-15 dienomis  - „Mėlyna linkėjimų diena“, kovo 21-22 dienomis  - „Žalia pagalbos draugui diena“ ir kovo 28-29 dienomis -  „Geltona šypsenų diena“. Šiomis dienomis mokyklos bendruomenės nariai buvo kviečiami ateiti į mokyklą su tos dienos spalvos akcentu, daryti vienas kitam malonias staigmenas, kurti gerą nuotaiką sau ir kitiems. Juk taip smagu, kai aplinka, kurioje esame yra miela ir jauki. Šį mėnesį vykdytos veiklos suvienijo mokyklos bendruomenę bendram tikslui – puoselėti vertybes, išlaikyti gerus, draugiškus tarpusavio santykius, dalytis vieniems su kitais savo gerais darbais.

Į mokomuosius dalykus, klasių auklėtojų ir neformaliojo vaikų švietimo veiklas, mokyklos renginius integravome alkoholio, tabako ir kitų psichiką veikiančių medžiagų vartojimo prevencijos, sveikatos ir lytiškumo ugdymo bei rengimo šeimai, ugdymo karjerai programas. Vykdėme smurto ir patyčių programą ,,Kurkime saugią mokyklą“ bei programą „Zipio draugai“. 100% mokinių dalyvavo programose. Į prevencinę veiklą buvo įtraukiami ugdytinių tėvai, bendradarbiaujama su kitomis institucijomis: Alytaus apskrities vyriausiojo policijos komisariato Lazdijų rajono PK[, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Alytaus apskrities Lazdijų skyriumi, Lazdijų rajono savivaldybės Visuomenės sveikatos biuru, Lazdijų priešgaisrine gelbėjimo tarnyba, VšĮ Lazdijų švietimo centru. Šių įstaigų atstovai dalyvavo mokykloje organizuojant pokalbius, renginius, seminarus.](https://118.lt/imones/r-darbo-ministerijos-alytaus-apskrities-skyrius-lazdiju-rajone/8489161?actionId=30)

Išanalizavus mokyklos veiklos rezultatus, pastebėta, kad nemaža dalis veiklų buvo sėkmingai įgyvendinta užtikrinant kokybišką ugdymo procesą, kuriant saugią, bendradarbiavimu pagrįstą ugdymo(-si) aplinką, siekiant kokybės ir aukštesnių mokymosi rezultatų. Pagrindinė problema išlieka ta pati – mažėjantis mokinių skaičius. Ir toliau išliks dėmesys mokinių ugdymo(si) pasiekimams, pažangai ir ugdymo kokybei, pamokos organizavimui, mokyklos ir šeimos bendradarbiavimui, tautiniam, patriotiniam ir pilietiniam ugdymui. Įgyvendinant Bendrąsias ugdymo programas bus sudarytos galimybės kiekvienam mokiniui siekti ugdymosi pažangos, gerinti pasiekimus, pajusti mokymosi sėkmę ir įgyti esminių mokymuisi būtinų kompetencijų. Siekiant ugdymo(si) pažangos dalyvausime Nacionaliniuose mokinių pasiekimų patikrinimuose. Kiekvieno mokytojo asmeninis profesinis tobulėjimas per kvalifikaciniuose renginiuose įgytų kompetencijų įvairovę sustiprins mokinių motyvaciją. Ugdymo procesas ir neformalusis ugdymas bei socialiniai ir kultūriniai renginiai vyks saugioje ir jaukioje mokyklos aplinkoje ir patalpose. Bus sudarytos sąlygos  mokyklos savivaldai aktyviau veikti, laisvai ir sąmoningai reikšti savo nuomonę, priimti sprendimus. Mokykloje vyks daugiau mokiniams įdomių pilietiškumą ir tautiškumą ugdančių renginių. Tėvų dalyvavimas mokyklos gyvenime sustiprins  sėkmingą vaikų ugdymą(si), tėvai gaus išsamią informaciją apie jų vaikų ugdymą(si) ir tobulėjimą, mokyklos veiklą, laimėjimus, problemas.

**III. PRIEMONĖS**

 Lazdijų rajono savivaldybės švietimo ir sporto programos priemonės:

 1. įgyvendinti ugdymo programas ir užtikrinti tinkamą ugdymosi aplinką Lazdijų rajono savivaldybės švietimo įstaigose;

 2. užtikrinti mokinių pavėžėjimą į mokyklą ir atgal į namus;

 3. vykdyti neformaliojo vaikų švietimo programas;

 4. organizuoti mokinių mokymo plaukti pamokas;

5. tobulinti mokyklų vadovų, mokytojų kompetenciją, skleisti gerąją patirtį. Teikti pedagoginę, psichologinę pagalbą;

6. skatinti gabius ir talentingus vaikus ir jaunimą;

7. vaikų vasaros poilsio programų organizavimas;

8. Vaikų ir paauglių nusikalstamumo prevencijos programų vykdymas.

**IV. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.**  | **Tikslas** | **Tikslo pasiekimo vertinimo kriterijus, mato vienetas ir reikšmė.** |
| **1.**  | **Ugdymo(si) kokybės gerinimas.** | Mokinių pažangumas išlieka 100%. Bendras mokinių pažangumo vidurkis pakyla 0,1 balo. Pagrindinio ugdymo pasiekimų patikrinimo (toliau-PUPP) rezultatų vidurkis kyla 0,25 balo. 0,4 standartizuoto taško kyla 2, 4, 6, 8 klasių mokinių žinių NMPP rezultatų vidurkis. 66% mokinių lanko neformaliojo švietimo užsiėmimus. 2 kartus per metus skatinami mokiniai, padarę pažangą (lankomumas ir/ar pažangumas). |
| **1.1.**  | **Uždavinys. Gerinti mokinių mokymosi pažangą bei pasiekimus.** |
| **Įstaigos veiksmo pavadinimas** | **Proceso ir/ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavi****mai (tūkst. Eur)** |
| **Planuota** | **Įvykdyta** |  |  |  |
| 1.1.1. | Ikimokyklinio/priešmokykli-nio, pradinio ir pagrindinio ugdymo programų įgyvendinimas | Sukomplektuota ikimokyklinio/priešmokyklinio ugdymo grupė, devyni klasių komplektai: 4 pradinio, 5 pagrindinio ugdymo. | Pavyko sukomplektuoti ikimokyklinio/priešmokyklinio ugdymo grupę, devynis klasių komplektus: 4 pradinio, 5 pagrindinio ugdymo. | Direktorius, direktoriaus pavaduotoja ugdymui,mokytojai | 2019 m. | Mokymo lėšos |
| 1.1.2. | Pamokos kokybės tobulinimas siekiant mokinių asmeninės ūgties  | Tikslingai taikomi kūrybingi, aktyvūs, kritiški mokymo metodai pamokose, siekiant ugdymo(-si) kokybės (pamokų dalis ℅ ≥ 44) | 46℅ vestų pamokų tikslingai taikyti kūrybingi, aktyvūs, kritiški mokymo metodai | Mokytojai | 2019 m.  | Mokymo lėšos |
| Pamokose naudojami mokinio įsivertinimo instrumentai (pamokų dalis ℅ ≥47 ) | Dalyje pamokų (42℅) naudojami mokinio įsivertinimo instrumentai | Mokytojai | 2019 m. | Mokymo lėšos |
| Mokytojai praveda po 3 atviras ir/ar integruotas pamokas.  | Dauguma (75℅) mokytojų pravedė po 3 ir daugiau integruotų pamokų | Mokytojai | 2019 m. | Mokymo lėšos |
| ≥ 72% mokytojų bendradarbiauja rengdami ilgalaikius teminius planus ir ruošdamiesi pamokoms | 75℅ mokytojų bendradarbiavo rengdami ilgalaikius teminius planus ir ruošdamiesi pamokoms | Mokytojai | 2019 m. | Mokymo lėšos |
| 1.1.3. | Dešimtos klasės mokinių PUPP organizavimas ir gautų rezultatų lyginamoji analizė su metiniais įvertinimais | Visi dešimtos klasės mokiniai laiko ir išlaiko lietuvių kalbos ir literatūros bei matematikos pasiekimų patikrinimus. PUPP rezultatų vidurkis kyla 0,25 balo | Visi dešimtos klasės mokiniai laikė ir išlaikė lietuvių kalbos ir literatūros bei matematikos pasiekimų patikrinimus, kilo patikrinimų balai: matematikos – 2,15 balo, lietuvių kalbos ir literatūros – 1,48 balo | Direktoriaus pavaduotojaugdymui | Gegužės, birželio mėn. | Mokymo lėšos |
| 1.1.4. | Dalyvavimas 2, 4, 6, 8 klasių mokinių NMPP. Tyrimų rezultatų analizė ir jų pateikimas mokiniams, tėvams, klasių auklėtojams, mokytojams | 2, 4, 6, 8 klasių mokinių pasiekimų patikrinimo atskirų dalykų rezultatai atitinka mokinių metinius vertinimus. 0,4 standartizuoto taško kyla mokinių žinių NMPP rezultatų vidurkis | Daugumos (75 ℅) 2, 4, 6, 8 klasių mokinių pasiekimų patikrinimo atskirų dalykų rezultatai atitiko mokinių metinius vertinimus | Direktoriaus pavaduotoja ugdymui, mokytojai | Balan-džio, gegužės mėn. | Mokymo lėšos |
| 1.1.5. | Konsultacijų gabiems ir mokymosi sunkumų turintiems mokiniams teikimas | 43℅ 1–9 klasių mokinių mokosi labai gerai ir gerai | 39,2℅ mokinių mokėsi puikiai, labai gerai ir gerai | Mokytojai |  | Mokymo lėšos |
| **1.2.**  | **Uždavinys. Sudaryti sąlygas mokiniams kryptingai plėtoti turimas bei įgyti naujas kompetencijas.** |
| 1.2.1. | Gabių mokinių dalyvavimas olimpiadose, konkursuose, varžybose | 46% gabių mokinių dalyvauja mokykloje organizuojamose dalykinėse olimpiadose, konkursuose, varžybose;geriausi iš jų atstovauja mokyklą rajoniniuose konkursuose, olimpiadose, varžybose | 47,1% gabių mokinių dalyvavo mokykloje organizuojamose dalykinėse olimpiadose, konkursuose, varžybose, geriausi atstovavo mokyklą rajoniniuose konkursuose, olimpiadose, varžybose | Mokytojai | Gruodžio – balan-džio mėn. | Savivaldybės biudžeto ir Mokymo lėšos |
| 1.2.2.  | Dalyvavimas tarptautiniame matematikos ir gamtos mokslų tyrimo IEA TIMSS pagrindiniame testavime | 100% mokinių dalyvauja tyrimo IEA TIMSS pagrindiniame testavime  | Visi aštuntos klasės mokiniai dalyvavo tyrimo IEA TIMSS pagrindiniame testavime | Direktoriaus pavaduotoja ugdymui | Balandžio mėn. | Mokymo lėšos |
| 1.2.3. | Mokinių verslumo įgūdžių bei kompetencijų ugdymas | Mokinių mokomoji bendrovė dalyvauja tarptautiniame renginyje „Pasienio fiesta 2019“ ir ne mažiau kaip kituose 2 renginiuose. Suorganizuota Karjeros diena mokykloje | Mokinių mokomoji bendrovė dalyvavo tarptautiniame renginyje „Pasienio fiesta 2019“, Dzūkijos mokomųjų bendrovių mugėje, „Lazdijų ruduo 2019“ mugėje, Kalėdinėje eXpo Vilniaus rotušėje, Kalėdinėje mugėje Lazdijų miesto Nepriklausomybės aikštėje; 32 ℅ mokinių dalyvavo mokymuose mokykloje iš projekto „Skaitmeniniai ir verslumo įgūdžiai“; 41℅ mokinių mokykloje klausė T. Grigaitienės paskaitą iš projekto „Empowering Young Women For The Future Of Jobs“. Suorganizuota Karjeros diena mokykloje gegužės 29 d. | Direktorius, direktoriaus pavaduotoja ugdymui,mokinių mokomosios bendrovės vadovas | 2019 m. | Savivaldybės biudžeto ir Mokymo lėšos |
| 1.2.4. | Dalyvavimas Lazdijų rajono savivaldybės bendrojo ugdymo mokyklų 3-4 klasių mokinių mokymosi plaukti programoje | ≥ 80% trečių-ketvirtų klasių mokinių dalyvauja programoje ir išmoksta plaukti | 93 % trečių-ketvirtų klasių mokinių dalyvavo Lazdijų rajono savivaldybės bendrojo ugdymo mokyklų 3-4 klasių mokinių mokymosi plaukti programoje ir išmoko plaukti | Direktoriaus pavaduotoja ugdymui, 3-4 klasių mokytojai | Balandžio, gegužės mėn. | Savivaldybės biudžeto lėšos |
| 1.2.5. | Mokyklos veiklos kokybės įsivertinimas: apklausų IQESonline sistemoje veiklos kokybės įsivertinimui ir grįžtamojo ryšio veiksmingumui nustatyti atlikimas ir duomenų panaudojimas mokyklos veiklos kokybės rodiklių gerinimui | Sistemingai 2 kartus per metus renkama ir apibendrinama informacija: apklausose dalyvauja 94% mokinių, 100% mokytojų, 62% tėvų. Lyginami rezultatai, stebimas pokytis, gautos išvados panaudojamos veiklos planavimui, siekiant geresnio mokinių mokymosi ir jų pažangos | Atliktas mokyklos veiklos kokybės įsivertinimas: IQESonline sistemoje veiklos kokybės įsivertinimui ir grįžtamojo ryšio veiksmingumui nustatyti atliktos apklausos, kuriose dalyvavo 100% mokinių, 100% mokytojų, 90% tėvų ir duomenys panaudoti mokyklos veiklos kokybės rodiklių gerinimui, veiklos planavimui, siekiant geresnio mokinių mokymosi ir jų pažangos | Mokyklos veiklos kokybės įsivertinimo grupė | Lapkričio, gegužės mėn. | Mokymo lėšos |
| 1.2.6. | Neformaliojo švietimo pasiūlos optimizavimas | Vykdoma 12 neformaliojo švietimo programų. ≥ 66% mokinių lanko neformaliojo švietimo užsiėmimus | Buvo vykdoma 12 neformaliojo švietimo programų, kuriose dalyvavo 67,5% mokinių | Direktoriaus pavaduotoja ugdymui, neformaliojo švietimo būrelių vadovai | 2019 m. | Mokymo lėšos |
| **1.3.**  | **Uždavinys. Ugdyti mokinių mokymosi motyvaciją, atsakomybę už savo mokymąsi tobulinant pamokų ir kitų ugdymo(si) formų kokybę** |
| 1.3.1. | Pamokos veiksmingumo ir rezultatyvumo didinimas keliant mokinių mokymosi motyvaciją | Kiekvienoje klasėje ne mažiau kaip 4 pamokos vyksta integruotos ar kitoje aplinkoje | Kiekvienoje klasėje daugiau kaip 4 pamokos vyko integruotos ar kitoje aplinkoje | Mokytojai | 2019 m. | Mokymo lėšos |
| 1.3.2. | Efektyvus IKT panaudojimas ugdymo(si) procese | ≥ 87% mokytojų naudoja mokykloje turimas IKT priemones  | 88% mokytojų naudoja mokykloje turimas IKT priemones | Mokytojai | 2019 m. | Mokymo lėšos |
| Kiekvienoje klasėje ne mažiau kaip 6 pamokose taikoma IKT aktyviam mokinių darbui skatinti | Kiekvienoje klasėje ne mažiau kaip 6 pamokose buvo taikoma IKT aktyviam mokinių darbui skatinti | Mokytojai | 2019 m. | Mokymo lėšos |
| 1.3.3. | Mokinių pažangos ir pasiekimų vertinimo ir įsivertinimo sistemos tobulinimas | Tobulinama pažangos stebėsenos sistema. ≥ 75% pamokų stebimas išmokimas ir rezultatai | Tobulinta pažangos stebėsenos sistema – daugumoje (75,4%) pamokų stebimas išmokimas ir rezultatai | Direktorius, direktoriaus pavaduotoja ugdymui, mokytojai | 2019 m. | Mokymo lėšos |
| Parengtos 1 – 9 klasių individualios pažangos ataskaitos kartą per mėnesį, 1-4 klasėse - mokinių pažangos aplankai  | Vieną kartą per mėnesį rengiamos 1 – 9 klasių individualios pažangos ataskaitos, supažindinami pasirašytinai mokinių tėvai; 1-4 klasėse kaupiami mokinių pažangos aplankai  | Klasių auklėtojai,mokytojai | 2019 m. | Mokymo lėšos |
| Atliekamos 2 kartus pusmečių pasiekimų lyginamosios analizės, rezultatai panaudojami mokinių pasiekimams didinti | Du kartus per metus atliktos mokinių pasiekimų pusmečio įvertinimų lyginamosios analizės, rezultatai panaudojami mokinių pasiekimams didinti;  | Direktoriaus pavaduotoja ugdymui, klasių auklėtojai | 2019 m. | Mokymo lėšos |
|  |  | Bendras mokinių pažangumo vidurkis pakyla 0,1 balo | Bendras mokinių pažangumo vidurkis 5-8, 10 klasėse pakilo 0,104 balo | Direktoriaus pavaduotoja ugdymui, klasių auklėtojai, mokytojai | 2019 m. | Mokymo lėšos |
| **2.** | **Mokyklos bendruome****nės telkimas pokyčiams, bendravimui ir bendradarbiavimui** | 90% mokytojų tikslingai tobulina kvalifikaciją, ≥ 10% dalijasi gerąja patirtimi. 100% ugdymui panaudojamos turimos edukacinės erdvės. Atnaujinama ir/ar naujai įsigyjama ≥ 5% kompiuterių. Mokykloje veikia WI-FI tinklas. 100% mokinių analizuojami ugdymosi rezultatai ir ieškoma atsiradusių problemų sprendimo būdų ne mažiau kaip 1 kartą per pusmetį, todėl ≥ 3℅ sumažėja praleistų be pateisinamos priežasties pamokų skaičius, tenkantis vienam mokiniui. Mokykla įsitraukia į Sveikatą stiprinančių mokyklų tinklą, vykdomos programoje numatytos veiklos. 100% mokinių įsitraukia į mokykloje vykdomas sveikatos įgūdžių ugdymo ir žalingų įpročių prevencijos programas. |
| **2.1.**  | **Uždavinys. Skatinti mokytojų profesionalumą** |
| 2.1.1. | Tikslingas mokytojų kvalifikacijos tobulinimas | 90℅ mokytojų tobulina kvalifikaciją seminaruose 1 kartą po 6 val. per metus  | Tikslingai tobulinta mokytojų kvalifikacija - 100℅ mokytojų dalyvavo seminaruose bent 1 kartą per metus | Direktorius,mokytojai | 2019 m. | Mokymo lėšos (asignavimai kvalifikacijos tobulinimui) |
| 2.1.2. | Iniciatyvų skatinimas ir palaikymas | Ne mažiau kaip 3 kartus per mėnesį mokytojai viešina veiklas mokyklos svetainėje | Mokyklos veiklos viešintos mokyklos internetinėje svetainėje <https://akirsna.lazdijai.lm.lt/> motyvuojant mokinius ir bendruomenę už pasiektus rezultatus. Du kartus per metus direktoriaus padėkomis apdovanojami aukštesniuoju lygmeniu, labai gerai, gerai besimokantys mokiniai ir puikiai mokyklą lankantys mokiniai. Baigiamųjų klasių mokiniams įteiktos padėkos už nuveiktus darbus ir iniciatyvas mokykloje, pasiektus rezultatus.  | Mokytojai | 2019 m. | Mokymo lėšos |
| 2.1.3.  | Mokytojų patirčių sklaidos skatinimas | ≥ 10% mokytojų dalinasi patirtimi pamokų ir/ar renginių metu mokykloje per metus skaičius | 10% mokytojų dalinosi patirtimi pamokų ir/ar renginių metu mokykloje per metus skaičius | Mokytojai | 2019 m. | Mokymo lėšos |
| **2.2.**  | **Uždavinys. Tobulinti esamas ir kurti naujas edukacines aplinkas** |
| 2.2.1**.** | Vidaus ir/ar lauko edukacinių erdvių atnaujinimas | Atnaujinta viena lauko ir/ar vidaus erdvė  | Tobulintos edukacinės aplinkos: atnaujinome vieną lauko erdvę įkurdami vaistažolių lysves ir pojūčių taką. Mokyklos edukacinėse erdvėse eksponuojami mokinių darbai, ekspozicijos reguliariai atnaujinamos | Ūkvedys | 2019 m. | Savivaldybės biudžeto, GPM 2 proc. lėšos |
| 2.2.2. | IKT bazės atnaujinimas | Atnaujintų ir/ar naujai įsigyta ≥ 5 kompiuteriai  | Ugdymo procesą aprūpinome moderniomis, inovatyviomis, ugdytis motyvuojančiomis mokymo priemonėmis: nupirkta 20 vnt. planšetinių kompiuterių, atnaujintos mokymo priemonės fizinio ugdymo pamokoms, įsigijome prekių dailės pamokoms – Ebru priemonių rinkinį, atnaujinome ikimokyklinio-priešmokyklinio ugdymo grupės patalpas pagal Higienos normų reikalavimus. Pailgintos dienos grupei nupirkti du sėdmaišiai mokinių poilsiui. Gavome priemonių gamtoms mokslų dalykams iš respublikinio projekto „Mokyklų aprūpinimas gamtos ir technologinių mokslų priemonėmis“. | Direktorius,ūkvedys | 2019 m. | Savivaldybės biudžeto lėšos |
|  |  | Įsigyta ≥ 2 WI-FI tinklo maršrutizatoriai | Įsigyta 3 WI-FI tinklo maršrutizatoriai.  | Ūkvedys | 2019 m. | Savivaldybės biudžeto lėšos |
| **2.3.**  | **Uždavinys. Teikti mokymosi, socialinę ir psichologinę pagalbą mokiniams, jų tėvams, mokytojams** |
| 2.3.1. | Specialiųjų poreikių mokinių pasiekimų gerinimas | Specialiųjų poreikių mokiniams teikiama logopedo, mokytojo padėjėjo pagalba mokykloje, tarpininkaujama teikiant psichologo pagalbą | Stiprinome mokytojų, klasės auklėtojų, pagalbos mokiniui specialistų bendradarbiavi-mą ir pagalbą mokiniui. Mokykloje veikia Vaiko gerovės komisija. Dalis komisijos narių dalyvavo krizių valdymo, patyčių, traumų mokykloje, savižudybių prevencijos ir kt. seminaruose. Specialiųjų poreikių mokiniai ugdomi visiškos integracijos būdu. Mokiniams pagal poreikį suteikta socialinė, pedagoginė ir psichologinė pagalba. Specialiųjų poreikių mokiniams mokykloje teikiama logopedo, mokytojo padėjėjo pagalba, bendradarbiaujama su VšĮ Lazdijų švietimo centru teikiant psichologo, specialiojo pedagogo pagalbą. | Direktorius, direktoriaus pavaduotoja ugdymui | 2019 m. | Mokymo lėšos |
| 2.3.2. | Lankomumo prevencijos priemonių įgyvendinimas | ≥3℅ mažinamas be pateisinamos priežasties praleistų pamokų skaičius | 3,7℅ sumažėjo be pateisinamos priežasties praleistų pamokų skaičius. | Direktorius, direktoriaus pavaduotoja ugdymui,klasių auklėtojai | 2019 m. | Mokymo lėšos |
| 2.3.3. | Mokinių ugdymosi rezultatų analizė ir problemų paieška laikinosiose grupėse | ≥ 1 per pusmetį mokinių ugdymosi rezultatai analizuojami laikinosiose grupėse ir ieškoma būdų susidariusioms problemoms spręsti | Mokinių ugdymosi rezultatai buvo analizuojami laikinosiose (metodinėse) grupėse ir ieškoma būdų susidariusioms problemoms spręsti  | Direktorius, direktoriaus pavaduotoja ugdymui | 2019 m. | Mokymo lėšos |
| 2.3.4.  | Mokyklos bendruomeniš-kų santykių stiprinimas | Per metus organizuojami ≥ 2 mokyklos bendruomenės renginiai | Birželio 5 d. mokykloje vyko Bendruomenės diena. Žygyje spalio 9 dieną dalyvavo visi PUG vaikai ir 1-9 klasių mokiniai. Lapkričio 14 d. minėdami Tolerancijos dieną karto organizavome ir pyragų dieną. | Mokyklos taryba, direktorius | 2019 m. | Savivaldybės biudžeto lėšos |
| 2.3.5.  | Dalyvavimas projekto „Saugios aplinkos mokykloje kūrimas II“ veiklose | Įgyvendinamos veiklos (ne mažiau kaip po 3 paskaitas, grupinius užsiėmimus, 10 individualių konsultacijų) mokyklos bendruomenės narių (mokiniai-mokytojai-tėvai) psichologinei pagalbai užtikrinti | Mokyklos bendruomenei buvo teikta psichologinė pagalba - dalyvavome projekto „Saugios aplinkos mokykloje kūrimas II“ veiklose: vyko dvi paskaitos tėvams, 9 grupiniai užsiėmimai mokiniams ir (ar) mokytojams, 30 individualių konsultacijų mokiniams, tėvams (globėjams) ir mokytojams | Direktorius, direktoriaus pavaduotoja ugdymui | 2019 m. | VšĮ Lazdijų Švietimo centro (projekto) lėšos |
| **2.4.**  | **Uždavinys. Sudaryti palankias sąlygas mokinių socializacijai** |
| 2.4.1. | Mokinių sveikatos įgūdžių ugdymas ir žalingų įpročių prevencija dalyvaujant programose | Mokykloje vykdomos ≥ 3 programos. Ne mažiau kaip 80% mokinių dalyvauja programose | Mokykloje buvo vykdomos 3 programos. Įvairiose programose dalyvavo visi mokyklos mokiniai (100%):1. Vaikų ir paauglių nusikalstamumo prevencijos programos „Mes – sveiki, pilietiški Kirsniečiai“ veikloje – žygyje spalio 9 dieną dalyvavo visi PUG vaikai ir 1-9 klasių mokiniai (100%). Kitose šios programos veiklose dalyvavo 1-9 klasių 77% visų mokyklos mokinių.
2. Vaikų vasaros poilsio programos „Pažinkime savo kraštą III“ veiklose dalyvavo 17 mokinių (22% visų mokyklos mokinių).

3.Lietuvos neformaliojo vaikų švietimo centro vykdyto projekto „Neformaliojo vaikų švietimo paslaugų plėtra – kūno kultūros ir fizinio aktyvumo ugdymo edukacinė veikla“ veiklose dalyvavo 57 mokiniai (66% visų mokyklos mokinių). | Direktorius, programų vadovai | 2019 m. | Mokymo lėšos |
|  |  | 100℅ mokinių įsijungia ir dalyvauja sąmoningumo didinimo mėnesio BE PATYČIŲ 2019 veiklose | 100℅ mokinių įsijungė ir dalyvavo sąmoningumo didinimo mėnesio BE PATYČIŲ 2019 veiklose | Socialinis pedagogas, klasių auklėtojai | I ketvirtis | Mokymo lėšos |
|  |  | Mokykla įsitraukia į Sveikatą stiprinančių mokyklų tinklą | Mokykla neįsitraukė į Sveikatą stiprinančių mokyklų tinklą. Fizinio ugdymo mokytoja kovo 21 d. dalyvavo Olimpinio švietimo forume Kaune „Žalgirio“ arenoje. Pasidalijo informacija su mokytojais. | Mokyklos taryba, direktorius | 2019 m. | Mokymo lėšos |
| VISO: | Mokymo lėšos – 237 430 EurSavivaldybės biudžeto lėšos – 101 880 Eur |

\_\_\_\_\_\_\_\_\_\_\_\_\_